
**REGJISTRI I KËRKESAVE DHE PËRGJIGJEVE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** | |
| 6 | 17.03.2024 | Kerkohet informacion ne lidhje me : Rastet e denoncimit te korrupsionit nga studentet / pedagoget.  Kerkohet informacion nese ka coordinator te vecante per anti-korrupsionin dhe integritetin.  Nese ka kod etike dhe a eshte publik. A I nenshtrohen pedagoget dhestafi ndonje trajnimi per integritetin dhe etiken.  Pse mendoni se denoncimi I korrupsionit eshte ne nivele te uleta. | 27.03.2025 | Pas shqyrtimit të kerkesës , jepet informacioni qe disponohet :  *Universiteti “Aleksandër Moisiu” Durrës ka ngritur një sërë mekanizmash që synojnë parandalimin dhe adresimin e rasteve të korrupsionit në jetën institucionale. Studentët, pedagogët apo çdo punonjës i universitetit mund të bëjnë denoncime në mënyrë të sigurt dhe konfidenciale, nëpërmjet strukturave të brendshme si Dekanatet, Rektorati apo adresat zyrtare të email-it institucional. Gjithashtu, është inkurajuar përdorimi i platformave kombëtare për denoncimin e korrupsionit, si “Stop Korrupsionit”, për të garantuar një qasje të hapur dhe të pavarur ndaj sinjalizimeve. Të gjitha denoncimet trajtohen me seriozitet, në përputhje me legjislacionin përkatës dhe rregulloret e brendshme të universitetit.*  *Koordinatori për Antikorrupsionin*  *Universiteti nuk ka të përcaktuar në strukturën e tij organizative pozicionin e Koordinatorit për Antikorrupsionin. Në përputhje me kërkesat ligjore dhe standardet e qeverisjes së mirë, edhe se ky pozicion është aktualisht vakant, procedura për emërimin e një personi përgjegjës për këtë funksion është në proces dhe pritet të finalizohet në një periudhë të afërt. Emërimi i këtij koordinatori synon të forcojë mekanizmat e brendshëm për sinjalizimin dhe parandalimin e praktikave korruptive.*  *Koordinatori për Integritetin*  *Edhe pozicioni i Koordinatorit të Integritetit, i cili është pjesë e detyrimeve institucionale për përgatitjen dhe zbatimin e Planit të Integritetit, po paradhikohet në organiken e universitetit. Aktualisht, ky funksion është gjithashtu vakant, por përfshirja e këtij roli në proceset administrative është një prioritet i afërt. Universiteti po planifikon emërimin e një koordinatori të dedikuar për integritetin institucional, i cili do të ndihmojë në monitorimin dhe përmirësimin e standardeve etike dhe profesionale në të gjitha hallkat e universitetit.*  *Kodi i Etikës dhe publikimi i tij*  *UAMD ka miratuar një Kod Etike që shërben si udhërrëfyes për sjelljen profesionale të stafit akademik dhe administrativ, si edhe për studentët. Ky dokument përmban parimet themelore mbi të cilat ndërtohet një mjedis akademik i drejtë, gjithëpërfshirës dhe i bazuar në integritet. Kodi është i publikuar dhe i aksesueshëm në faqen zyrtare të universitetit, duke siguruar transparencë për të gjithë komunitetin universitar dhe publikun e gjerë.*  *Trajnimet për etikën dhe integritetin*  *Trajnimi i stafit mbi etikën dhe integritetin është një proces në zhvillim. Aktualisht, universiteti organizohen trajnime të brendshme, në të cilat theksohen vlerat etike dhe rëndësia e transparencës në punën akademike dhe administrative. Po ashtu, universiteti është në proces planifikimi të bashkëpunimit me Shkollën e Administratës Publike (ASPA) për trajnime më të strukturuara në nivel kombëtar, por deri më tani kjo nuk është konkretizuar në një marrëveshje zyrtare. Megjithatë, përmes nismave të brendshme dhe angazhimit institucional, është synuar që çështjet e etikës dhe integritetit të trajtohen me seriozitet dhe të jenë pjesë e kulturës organizative.*  *Mbi nivelet e ulëta të denoncimit të korrupsionit*  *Fakti që denoncimi i korrupsionit në Shqiperi mbetet në nivele të ulëta është i lidhur ngushtë me disa faktorë strukturalë dhe kulturorë. Së pari, ekziston një mungesë e theksuar besimi tek institucionet publike dhe aftësia e tyre për të trajtuar rastet me drejtësi dhe transparencë. Së dyti, frika nga hakmarrja apo pasojat personale shpesh e ndalon individin që të marrë hapin për të sinjalizuar. Së treti, mungesa e një kulture qytetare të përgjegjësisë dhe reagimit etik ndaj padrejtësive ndikon në pasivitetin e publikut. Në këtë kontekst, universitetet kanë një rol të rëndësishëm për të luajtur jo vetëm si institucione arsimore, por edhe si qendra formimi qytetar dhe moral. UAMD synon të jetë një nga aktorët që nxit ndershmërinë, etikën dhe ndjeshmërinë ndaj çdo forme abuzimi apo korrupsioni.* | Përgjigje e plote | | S’ka |
| 7 | 25.03.2025 | Kerkohet informacion ne lidhjen me njoftimin per vende te lira pune ne Departamentin e Shkencave Kompjuterike.  Konkretisht: Cili eshte kufiri ndares qe e cilesn nje program studimi si te ngjashem ose jo me Shkencat kompjuterike ose Informatiken ?  Cilat jane arsyet qe kane sjelle mospresektimin e nenit 9 te Rregullores se Universitetit ?  A ka ndarje te hardware dhe Software ne Dep e Shkencave Kompjuterike ?  Ne Dep e Shkencave Kompjuterike te personat e punesuar I perkasin kesaj fushe ose fushave te ngjashme ? | 04.01.2025 | Jepet informacioni I kerkuar si me poshte :  1. Qe programi i studimit te konsiderohet i ngjashem me shkencat kompjuterike, duhet qe ne permbajtje te tij te perfshije kurset / lendet qe mbulohen nga DSHK si:  - Programim desktop (C++, Java, .net etj.)  - Programim Web (html, CSS, javascript etj.)  - Bazat e te dhenave etj.  Pra te kete ne permbajtje dhe si qellim formimin e zhvilluesve te aplikacioneve software.  2. Persa i perket kesaj pike, respektimi i statutit, sidomos gjate procesit te rekrutimit te personelit akademik, monitorohet dhe sigurohet nga:  - komisioni i rekrutimit ad-hoc  - Njesia Baze  - Njesia Kryesore  - Rektorati  - Senati Akademik  - Drejtoria e Burimeve Njerezore  - Drejtoria Juridike  Si dhe i nenshtrohet auditimit periodik nga proceset e akreditimit, Ministria pergjegjese per arsimin, Kontrolli i Larte i Shtetit etj. Nuk eshte kompetence e kandidateve apo e personave te tjere te percaktojne nese ka shkelje te statutit dhe akuza te tilla jane ne rastin me te mire joetike dhe jo profesionale. Cdokush qe eshte pjese e sistemit te Arsimit te Larte si dhe njeh organizimin e IAL eshte i afte te beje diferencen midis njesise baze dhe njesise kryesore si dhe te interpretoje sic duhet lidhezat "dhe" dhe "ose". Programet e peraferta ofrohen nga njesia baze (neni 10) dhe si rrjedhoje edhe nga njesia kryesore ku ben pjese ajo njesi baze. Kjo nuk do te thote qe cdo program i ofruar nga nje njesi baze eshte i ngjashem me programet e tjera te ofruara nga njesi te tjera baze. Programi "Multimedia dhe TV Dixhital" nuk ofrohet nga DSHK dhe nuk eshte i ngjashem me "Shkenca Kompjuterike" por eshte i ngjashem / nderthurrur me programet e Departamentit te Teknologjise se Informacionit qe e ofron kete program studimi.  3. Statuti i UAMD nuk meret me programe studimi konkrete, sic dhe u sqarua ne piken 2, programet e ngjashme jane pjese e te njejtes njesi baze. Gjithashtu Statuti i UAMD nuk ka si te konsideroje programe studimi qe nuk ofrohen fare nga UAMD sic jane Inxhinieria Informatike apo Informatika. Sic u sqarua ne piken 1, ngjashmeria e programeve te studimit nuk percaktohet nga emertimi i programit por nga permbajtja e tij.  4. Ne Departamentin e Shkencave Kompjuterike nuk ka ndarje hardware apo software. DSHK mbulon VETEM kurset qe i takojne zhvillimit dhe perdorimit te aplikacioneve software. Pjesa e teknologjive hardware mbulohet plotesisht nga Departamenti i Teknologjise se Informacionit.  5. I gjithe personeli akademik i DSHK i perket fushave te zhvillimit te aplikacioneve software. | Përgjigje e plote | | S’ka |

**Koordinatore për të Drejtën për Informim**

**Universiteti “Aleksanër Moisiu” Durrës**

**Vilma Tepelena**

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)